Publication: Magyar Közlöny
Issue: MK-2000-67 (Year: 2000, Number: 67)
Era: 1990-2004
Section: 106/1988. (XII. 26.) MT rendelet (a továbbiakban: R.)
Paragraph Index: 13

4. § Az R. 12. §-ának (4) és (5) bekezdése helyébe a következő rendelkezés lép: „(4) Az építkezés idejére és a 3/A. § (1) bekezdésében meghatározott időszak leteltéig a lakásépítési kedvezményre és az adó-visszatérítési támogatásra az állam javára, valamint teljes visszafizetésükig a 4. és 5. §-ok alapján felvett kölcsönök összegéig az azt nyújtó hitelintézet javára — azok biztosítékaként — az épülő, a felépült, a korszerűsített, bővített vagy megvásárolt lakást jelzálogjog terheli. A kölcsönt nyújtó hitelintézetet a jelzálogjog az államot megelőző ranghelyen illeti meg. Az ingatlan-nyilvántartásba az említett követelések megszűnéséig, illetőleg teljes visszafizetésükig a jelzálogjog jogosultja javára elidegenítési és terhelési tilalmat kell bejegyezni. A bejegyeztetést a támogatást folyósító hitelintézet kérelmezi.

Source: https://magyarkozlony.hu/hivatalos-lapok/65b1abcc182d4222d828a10c9c98d6af7c491066/dokumentumok/949266f8a79003d96040a8440884401f64be8cd9/letoltes